als_Latn dik_Latn tur_Latn
UGSH për arrestimin e Myftarajt: Burgosja për fjalën e lirë i përket të shkuarësPostuar më: 10 May 2017 17:00
Unioni i Gazetarëve Shqiptarë ka reaguar pas arrestimit të publicistit dhe autorit të disa librave, Kastriot Myftaraj. Në një deklaratë për mediat, UGSH e konsideron arrestimin e Myftarajt si një masë ekstreme.
Sipas Unionit të Gazetarëve Shqiptarë (UGSH), arrestimet apo burgosjet për shkak të fjalës dhe komentit të lirë në Shqipëri janë një histori e së shkuarës, “e cila nuk meriton në asnjë mënyrë të përsëritët”.
DEKLARATA E PLOTË:
“Unioni i Gazetarëve Shqiptarë është njohur me rastin e arrestimit të publicistit dhe autorit të disa librave Kastriot Myftaraj për shkak të një shënimi komentues në të cilin me një gjuhë që shpërfill Kodet e Etikës në komunikimin publik dhe cënon ligjin “Për dekriminalizimin e fyerjes dhe shpifjes”, shkon deri në kercenimin verbal ndaj ambasadores së BE-së në Shqipëri.
Kjo flagrancë në tekstin e publicistit në fjalë ka pasuar me masën e arrestimit nga ana e Policisë së Shtetit.
Unioni i Gazetarëve Shqiptarë e konsideron këtë një mase ekstreme dhe vlerëson se arrestimet apo burgosjet për shkak të fjalës dhe komentit të lirë në Shqipëri janë një histori e së shkuarës, e cila nuk meriton në asnjë mënyrë të përsëritet.
Liria e fjalës dhe e shprehjes duhet të bashkëjetojë me parimet dhe normat etike. Komuniteti i mediave dhe sidomos ai i gazetarëve dhe editorëve shqiptarë le ta pranojnë këtë rast si një mundësi për distancim nga shkeljet dhe përdhosjet etike në komunikimet përmes mediave dhe atë publik.
Ne kërkojmë heqjen e prangave për publicistin dhe aplikimin e penaliteteve ligjore të cilat nuk parashikojnë vetëm burgimin për shkak të fjalës apo publikimit.
Zyra e shtypit
Unioni i Gazetarëve Shqiptarë”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn